## Obvezatne upute broj - DR II, obrasci za provedbu državnog referenduma

### NN 134/2013 (9.11.2013.), Obvezatne upute broj - DR II, obrasci za provedbu državnog referenduma

DRŽAVNO IZBORNO POVJERENSTVO REPUBLIKE HRVATSKE

2912

Na temelju članka 16. stavka 1. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (»Narodne novine«, broj 33/96., 44/06. – Zakon o Državnom izbornom povjerenstvu Republike Hrvatske, 58/06. – Odluka Ustavnog suda broj U-I-177/2002., 69/07. – Odluka Ustavnog suda broj U-I-2051-2007., 38/09., 85/10. – Ustav Republike Hrvatske – pročišćeni tekst, dalje: Zakon) Državno izborno povjerenstvo Republike Hrvatske propisuje

OBVEZATNE UPUTE BROJ – DR II

OBRASCI ZA PROVEDBU DRŽAVNOG REFERENDUMA

1. Državni referendum provodit će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku ODR.

3. Ako za pojedine radnje nije Obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provedbu odgovarajuće radnje, odrediti sadržaj i oblik obrasca u skladu s odredbama Zakona.

4. Obrasci za provedbu državnog referenduma su:

– ODR-1 – Rješenje o imenovanju povjerenstva za provedbu državnog referenduma u gradu/općini,

– ODR-2 – Izjava o prihvaćanju dužnosti članice/člana tijela za provedbu državnog referenduma,

– ODR-3 – Rješenje o određivanju glasačkih mjesta,

– ODR-4 – Rješenje o određivanju glasačkih mjesta u inozemstvu,

– ODR-5 – Rješenje o određivanju glasačkih mjesta za birače na službi u Oružanim snagama Republike Hrvatske,

– ODR-6 – Rješenje o određivanju glasačkih mjesta za birače članove posada pomorskih i riječnih brodova pod hrvatskom zastavom i plutajućih objekata,

– ODR-7 – Rješenje o određivanju glasačkih mjesta za birače lišene slobode,

– ODR-8 – Rješenje o imenovanju odbora za provedbu glasovanja na državnom referendumu,

– ODR-9 – Rješenje o imenovanju odbora za provedbu glasovanja na državnom referendumu u inozemstvu,

– ODR-10 – Rješenje o imenovanju odbora za provedbu glasovanja na državnom referendumu za birače na službi u Oružanim snagama Republike Hrvatske,

– ODR-11 – Rješenje o imenovanju odbora za provedbu glasovanja na državnom referendumu za birače članove posade pomorskog ili riječnog broda pod hrvatskom zastavom ili plutajućeg objekta,

– ODR-12 – Rješenje o imenovanju odbora za provedbu glasovanja na državnom referendumu za birače lišene slobode,

– ODR-13 – Glasački listić za provedbu državnog referenduma,

– ODR-14 – Zapisnik o radu odbora za provedbu glasovanja na državnom referendumu,

– ODR-15 – Zapisnik o radu odbora za provedbu glasovanja na državnom referendumu na glasačkom mjestu u inozemstvu,

– ODR-16 – Zapisnik o radu odbora za provedbu glasovanja na državnom referendumu na glasačkom mjestu na kojem glasuju birači na službi u Oružanim snagama Republike Hrvatske ili birači članovi posada pomorskih i riječnih brodova pod hrvatskom zastavom i plutajućih objekata ili birači lišeni slobode ili birači smješteni u ustanovama socijalne skrbi,

– ODR-17 – Zapisnik o radu gradskog/općinskog povjerenstva za provedbu državnog referenduma,

– ODR-18 – Zapisnik o radu povjerenstva za provedbu državnog referenduma u županiji.

5. Oznake, nazivi i sadržaj obrazaca sastavni su dio ovih Obvezatnih uputa.

6. Ove Obvezatne upute stupaju na snagu danom objave u »Narodnim novinama«.

Klasa: 014-02/13-07/02

Urbroj: 507/19-13-2

Zagreb, 9. studenoga 2013.

Predsjednik

Branko Hrvatin, dipl. iur., v. r.

**OBRASCI**

**[ODR-1 – ODR-12](dodatni/429276.pdf)

[ODR-13](dodatni/429277.pdf)

[ODR-14 – ODR-18](dodatni/429278.pdf)**

134 09.11.2013 Obvezatne upute broj - DR II, obrasci za provedbu državnog referenduma

Uputa, NN 134/2013-2912